Marozi

Le marozi o leon maculate es proponite per zoologos e cryptozoologos de esser un de tres cosas: un racia distincte de leon adaptate a un vita in le montanias in loco del savanna, o un rar hybride natural de leopardo e leon, o un leon adulte que ha retenite le maculettas del infantia.

Illo esserea plus parve que un leon ma un poco plus grande que un leopardo, e non haberea criniera. 

Ben que illo ha essite signalate in le natura e il existe le pelle de un specimen, il non ha ancora essite confirmate si se tracta de un specie separate o un subspecie.

Le cryptozoologo belge Bernard Heuvelmans proponeva le nomine scientific Leo maculatus in 1955.

Categoria:Species in periculo
Categoria:Species in periculo critic de extinction
Categoria:Felidae